Държавен вестник, бр. 54, 2006 г., стр. 37

Б Р О Й  54
Д Ъ Р Ж А В Е Н   В Е С Т Н И К
С Т Р .  37
(3) Органът по чл. 6, ал. 1 одобрява докумен-
тацията за участие със заповед не по-късно от
един месец от датата на решението на комиси-
ята по чл. 74, ал. 1.
Чл. 76. (1) Комисията предоставя докумен-
тацията за участие на кандидатите, определени
с решението по чл. 74, ал. 1, заедно с покана да
подадат оферта.
(2) Срокът за получаване на офертите се
определя с обявлението и не може да бъде по-
кратък от определения в чл. 50, ал. 3 от Закона
за концесиите. Конкретната дата за получава-
не на офертите се определя с поканата по ал. 1.
Чл. 77. (1) Кандидатите, получили покана,
могат да подадат оферта по реда на чл. 45.
(2) В деня за отваряне на офертите, посочен
в поканата, комисията в открито заседание
отваря офертите и извършва действията по
чл. 47, ал. 2 и 3.
(3) След извършване на действията по ал. 1
комисията в закрити заседания разглежда и
оценява офертите и класира участниците по реда
на раздел VIII.
Раздел VIII
Разглеждане и класиране на офертите
Чл. 78. Разглеждането на офертите започва
с проверка от страна на комисията на съответ-
ствието им с предварително обявените с обяв-
лението и документацията за участие условия и
параметри.
Чл. 79. При разглеждане на офертите ко-
мисията:
1. при необходимост извършва действията по
чл. 48, ал. 2 и по чл. 29 от Закона за концесиите;
2. определя офертите, а когато с обявление-
то не е ограничена възможността за представя-
не на варианти на офертите—и вариантите,
които ще бъдат разглеждани и оценявани.
Чл. 80. (1) Комисията разглежда офертите,
като установява съответствието на:
1. обвързващите предложения към оферти-
те с критериите по чл. 28, ал. 1 от Закона за
концесиите, посочени в обявлението, и с изис-
кванията за тяхното удовлетворяване, посоче-
ни в документацията за участие;
2. офертите с обвързващото предложение и
с другите условия и технически спецификации
в документацията за участие.
(2) Когато участниците са представили ва-
рианти в офертата, комисията проверява съот-
ветствието с обстоятелствата по ал. 1 на всеки
от вариантите, които удовлетворяват минимал-
ните изисквания, посочени в документацията
за участие.
Чл. 81. (1) Комисията не оценява офертата:
1. на участник, който в определения от ко-
мисията срок:
а) не е отстранил техническите нередовнос-
ти и непълноти в обвързващото приложение и/
или в офертата, или
б) не е дал поисканите от комисията разяс-
нения или дадените разяснения не са достатъч-
ни за оценяване на офертата, или
в) не е представил писмено поискани от ко-
мисията допълнителни доказателства за об-
стоятелства, посочени в офертата;
2. за която при извършена проверка по реда
на чл. 48, ал. 2, т. 2 е установено представяне от
участника на:
а) невярна информация, или
б) неистински, преправен или с невярно съ-
държание документ;
3. в случаите по чл. 29, ал. 3 от Закона за
концесиите;
4. която не отговаря на критериите по чл. 28,
ал. 1 от Закона за концесиите, посочени в обяв-
лението, и на другите условия на документаци-
ята за участие.
(2) Алинея 1 се прилага за всеки от вариан-
тите към офертата, които отговарят на мини-
малните изисквания, посочени в документаци-
ята за участие.
(3) Комисията приема решение, с което оп-
ределя офертите, включително вариантите към
офертите, които не се оценяват.
(4) Решението по ал. 3 се съобщава на учас-
тниците по реда на чл. 38, ал. 5 в 7-дневен срок
от приемането му и подлежи на обжалване по
реда на глава единадесета от Закона за конце-
сиите.
Чл. 82. (1) Комисията извършва оценка на
допуснатите оферти по методиката в докумен-
тацията за участие.
(2) Въз основа на оценката на допуснатите
оферти комисията класира участниците с ре-
шение.
(3) Когато една или повече оферти съдър-
жат варианти, които са допуснати до оценява-
не, комисията:
1. извършва предварителна оценка на всеки
от вариантите, и
2. класира участниците с варианта на офер-
тата, получил най-висока оценка.
(4) Оценките на допуснатите оферти и кла-
сирането на участниците не се съобщават до
приемане на решението за определяне на кон-
цесионер, съответно на решението за прекратя-
ване на процедурата, освен на органите по чл. 103
от Закона за концесиите при съгласуването на
съответното решение.
Чл. 83. Когато с обявлението е предвидено
провеждане на електронен търг, оценката на
офертите по чл. 82 е предварителна и след нея
се провежда електронният търг в съответствие
с чл. 33—36 от Закона за концесиите.
Чл. 84. (1) След класиране на участниците
комисията:
1. приключва протокола по чл. 48, ал. 2 от
Закона за концесиите;
2. подготвя проект на решение по чл. 58, ал. 2,
т. 1 от Закона за концесиите за определяне на
класирания на първо място участник за конце-
сионер, и